Ellen Spijkstra

**Ellen Francien Spijkstra** (☆ 3 di ougùstùs 1957 na Hattem, Hulanda) ta un keramista i fotógrafo hulandes-kurasoleño.

## Bida
Spijkstra a studia na Akademia Minerva (1974-1979) na Groningen Na aña 1980 el a muda pa Kòrsou ku su kasa, Eric de Brabander. Na 1985-1986, el a sigui un kurso di trahamentu di glas na Rochester Institute of Technology na New York i despues a kompletá su maestria den arte keramiko riba materianan teorétiko di trahamentu di klei i glas den forno. Na Kòrsou e ta kuminsa e tayer pa keramik Girouette i a duna kursonan di keramik te 2012. Inisialmente fotografia tabata solamente un hobby, pero despues di gana un konkurso lokal di fotografia, el a kontinua pa desaroya su talento riba tur dos tereno. Na 1991, el a finalisá un kurso di fotografia na New York Institute of Photography.

Spijkstra a duna les na entre otro Instituto Buena Bista na Kòrsou, Ateliers '89 na Aruba i Taller Escuela Arte Fuego na Caracas. Komo "artist in residence" el a traha na Taller Varadero na Cuba (di shete Biënnale di Havana), Resen International Ceramic Colony na Resen (Nort Macedonia) i Shangyu Celadon Modern International Ceramic Center na Shangyu, China.

E ta miembro di e "Académie Internationale de la Céramique", establesi na Ginebra.

## Obra
Gran parti di Spijkstra su inspiracion ta basá riba naturalesa di Kòrsou. E proseso di eroshon i deskaí, kombina ku interakshon rítmiko di struktura y forma, ta elementonan esensial di su lenguahe visual. Su temanan prinsipal ta tera i awa, bida i dekadensia. 

Den e portret *Watercolors*, e movemente rítmiko di laman i tanker ta vlui den otro. E struktura di e superfisie ta ekspresá kasi komo un fenómeno pitoresko. E ta kombina su keramik ku fragmentonan di baranka i koral i ta integrá potretnan di koral den su obranan di keramik. E ta traha obranan di keramik den diferente grandura, di chikito te monumental i ta produsi esakinan preferibelmente den seri.

## Publikashon
* *Global Local: Ellen Spijkstra Ceramics and Photography.* Harderwijk: d'jonge Hond, 2008, ISBN 978-90-89100-73-3.

## Exposishon solista
* 2019 Ellen Spijkstra - An artistic journey, Museo di Kòrsou, Kòrsou
* 2015/18 Open atelierroute, Studio Girouette, Kòrsou
* 2013 Oud en Nieuw, Avila Beach Hotel, Kòrsou
* 2009 Ellen Spijkstra, Photography and Ceramics, Galerie Taptoe, Brusela
* 2008 Global Local, Galeria Bloemhof, Kòrsou
* 2008 Photo imagen, Embahada di Fransia, Santo Domingo
* 2008 Kleurgamma Downtown, Amsterdam
* 2006 Ellen Spijkstra, Galerie Blow-up, Amsterdam
* 2005 Baranka Kòrsou, Galeria Alma Blou, Kòrsou
* 2004 Waterwerk, Museo Marítimo, Amsterdam
* 2003 Passage of Time, Art Studio Insight, Aruba
* 2000 Curaçao Harbor Tour, Museo Maritimo Kòrsou
* 1993 Premio di di dos lustro, Museo di Kòrsou
* 1989 Ellen Spijkstra, Taller Escuela Arte Fuego, Caracas
* 1988 Ceramic sculptures and photographs, Museo di Kòrsou

## Premio
* 2023 Premio Cola Debrot pa su kontribushon na arte na Kòrsou.
* 2015 Menshon di honor, Gyeonggi International Ceramic Biennale, Sur Korea
* 2014 Best Work of Art Tile, Elit-Tile 2014/2015, Premio Fundación Susana de Moya, Republika Dominikano
* 2000 Award final selection, Sixth Taiwan Golden Ceramics Awards Exhibition; the opening exhibition of the new Taipei County Yingko Ceramic Museum, Taiwan
* 1999 Menshon di honor Arte '99, Kòrsou
* 1993 Premio di e lustro di Museo di Kòrsou, Kòrsou
* 1990 Award of Merit, konkurso internashonal di fotografia 'Romance', New York Institute of Photography, New York
* 1989 Di tres premio, konkurso internashonal di fotografia 'Architecture', New York Institute of Photography, New York
* 1985 Best of category, The Strong Art Show & Sell, Rochester (New York)
* 1985 Promé premio, konkurso di fotografia Inner wheel, Kòrsou

## Galeria
### Keramik

Ellen Spijkstra Totem of Confusions 60x30x220 cm earthenware, underglaze and oxides 2000.jpg|*Totem of Confusions* (60×30×220 cm), obra di klei pa e di shete Biënnale di Havana, 2000
Ellen Spijkstra Frozen Turmoil 20x18x30 cm marbled earthenware, fossil coral and steel 2004.jpg|*Frozen Turmoil* (20×18×30 cm), obra di klei, koral fosilisá i stal, 2004
Ellen Spijkstra Presenting the Stone V 20x20x30 cm glazed earthenware, porcelain, fossil limestone, coral stone and steel 2004.jpg|*Presenting the Stone V* (20×20×30 cm), obra di klei, porselana, piedra fosilisá, piedra di koral i stal, 2004
Ellen Spijkstra Flor di Sumpiña 20x20x65 cm glazed stoneware and copper 2020.jpg|*Flor di Sumpiña* (20×20×65 cm) exhibí na Katedral di sumpiña, 2020


### Fotografia

Fail:Ellen Spijkstra Mi kacho 1992.jpg|*Mi Kacho*, 1992
Fail:Ellen Spijkstra Curacao Harbor Tour no 1 1998.jpg|*Watercolors, Curaçao Harbor Tour no 1*, 1998
Fail:Ellen Spijkstra Detail of a 275 year old synagoge 2007.jpg|*Detaye di snoa*, 2007
Fail:Ellen Spijkstra Ritual pa union i forsa 2017.jpg|*Ritual pa union i forsa*, 2017


## Link eksterno
* ''Ellen Spijkstra Rust & Coral'' dor di Felix de Rooy and Kirk Claes (2013)